Greek Legal Document

Category: 267

Content:
26. ΑΝΑΓΚ. ΝΟΜΟΣ υπ’ αριθ. 1048 της 2/5 Μαρτ. 1946 (ΦΕΚ Α' 82) Περί καθιερώσεως ειδικών αναμνηστικών μεταλλίων των εκστρατειών του τελευταίου πολέμου. Άρθρον μόνον.-1.Εις τα καθιερωθέντα δια του άρθρ. 1 του υπ’ αριθ. 2646/40 Α. Νόμου "περί ηθικών αμοιβών δια διακεκριμένας πράξεις" μετάλλια προστίθενται έτερα δύο αναμνηστικά Εθνικά μετάλλια πολέμου 1940-1945, ως εξής: α)Μετάλλιον Εκστρατειών Αλβανίας, Μακεδονίας, Θράκης και λοιπής Ελλάδος, ως και των κατά θάλασσαν και αέρα επιχειρήσεων κατά την αυτήν περίοδον. β)Μετάλλιον Εκστρατειών Αφρικής και Ιταλίας, ως και των κατά θάλασσαν και αέρα επιχειρήσεων από της αποχωρήσεως των θαλασσίων και αεροπορικών δυνάμεων εξ Ελλάδος μέχρι της λήξεως του πολέμου. 2.Ο τύπος, τα μετάλλια, αι επ’ αυτών διεμβολαί και τα της απονομής τούτων, κανονισθήσονται δια Β.Δ/τος. Εξεδόθη το Β.Δ. 25 Απρ./26 Μαΐου 1947 (ΦΕΚ Α' 100) περί ρυθμίσεως λεπτομερειών Μεταλλίου Ελληνοϊταλικού πολέμου 19401945, τροποποιηθέν υπό του Β.Δ. 19 Αυγ./3 Σεπτ. 1947 (ΦΕΚ Α' 193). 3.Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως.  36.Γ.ζ.24-26 Ηθικές Αμοιβές-Στρατιωτικά Μετάλλια